L'Equip de Govern ha visitat la factoria de ThyssenKrupp Galmed
15 de febrer 2018

###  ![](/media/0z0or1hf/79-thyssenkrupp-galmed_c1.jpg)  
 Dins de la ronda de visites a empreses que l'alcalde i membres de l'Equip de Govern estan realitzant amb la finalitat de conéixer les inversions que estan executant i les que tenen previstes, així com atendre les seues necessitats, aquest matí han visitat les instal·lacions de la factoria de ThyssenKrupp Galmed S.A. i han mantingut una reunió amb els seus responsables.

 En el cas de ThyssenKrupp Galmed l'alcalde de Sagunt, Quico Fernández, ha afirmat que té un plus perquè és la primera visita que realitzen després de la seua reobertura en 2016 **“i després del seu dramàtic tancament en 2013 i la veritat és que ha sigut una satisfacció comprovar com l’empresa ha représ la seua espenta en el sector siderúrgic i relacionat amb el món de l'automòbil. La factoria està a plena producció, amb unes grans expectatives i per tant també amb importants inversions que ja s’han produït i altres que se van a produir en el futur, amb una ocupació de plantilla aproximadament de 125 persones i un nombre de treballadors al voltant de 200, una facturació total anual de més de 55 milions d’euros, sense comptar la matèria bruta, i per tant estem davant d’una de les grans empreses de la nostra ciutat**”.

 L'alcalde ha comunicat que l'Equip de Govern, representat per ell mateix, Pepe Gil, Mónica Caparros i Natalia Antonino, ha escoltat les necessitats de l'empresa en relació a l'activitat portuària i a altres qüestions en les quals l'Ajuntament de Sagunt pot intervenir o actuar com a intermediari. Com ja va explicar recentment en l'acte de presentació del Comité d'Estratègia de l'Oficina de Captació d'Inversions Industrials, Fernández, afirma que **“no només ens preocupem per atraure inversions, que també i és molt important que Sagunt siga en el mercat internacional una referència i un punt d’inversió, sinó a més a més volem acompanyar a les empreses que ja estan funcionant ajudant-les en la mesura de les nostres possibilitats perquè els seus plans de reinversió i d’expansió tinguen un suport en les administracions, començant en l’ajuntament, però també en l’administració autonòmica en línies de subvenció, d’ajudes a la innovació i en l’impuls també de la formació”.**

 En aqueix últim aspecte, l'alcalde ha destacat que Galmed és un referent en la formació dual, una formació molt important perquè les empreses situades en el municipi estiguen en l'avantguarda de la competitivitat. **“Per tant, ha sigut una visita molt positiva i ara anem a continuar amb empreses d’altres sectors convençuts com estem que vivim un moment de grans oportunitats, però que hem de saber aprofitar. No es tracta d’una mirada només a curt termini. Hem de veure quins són els reptes del futur i treballar ja perquè les empreses puguen tindre unes condicions positives en un horitzó dels pròxims 25 anys, diversificant, innovant i consolidant Sagunt com el gran referent en la recuperació industrial i en definitiva en recuperació de l’ocupació”**, ha finalitzat l’alcalde.​

###   

![](/media/hxnhitqp/79-thyssenkrupp-galmed_c2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-ha-visitat-la-factoria-de-thyssenkrupp-galmed/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-ha-visitat-la-factoria-de-thyssenkrupp-galmed/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-ha-visitat-la-factoria-de-thyssenkrupp-galmed/ "Linked In")
*   [](mailto:?body=https://aytosagunto.es/va/actualitat/l-equip-de-govern-ha-visitat-la-factoria-de-thyssenkrupp-galmed/)